Sarpech

Sarpech er et turbanornament benyttet som herskertegn i statene på det indiske subkontinent.Oppi Untracht: Traditional jewelry of India, New York: Thames & Hudson, 2008, s. 380–387.Anna Jackson og Amin Jaffer (red.): Maharaja. The Splendour of India's Royal Courts, London: V&A Publishing, 2009, s. 87, 93,  150ff. Det tilsvarer det som på persisk kalles jikka eller jioga og på tyrkisk sorguch.

En sarpech er vanligvis i gull og besatt med edelstener og perler. Den har en form som krummer på toppen, ofte med en hengende perle eller edelsten i enden. Formen forklares som å ligne en fjær, en palmegren eller et mangoblad.Hans Nadelhoffer: Cartier, London: Thames & Hudson, 2007, s. 159. Opprinnelig besto en sarpech av en høy del, til å feste i turbanens folder. Fra 1700-tallet av ble det vanligere med sideornamenter i underkant av hovedelementet. Disse ble over tid flere, slik at de kunne dekke det meste av turbanens fremre del.

miniatyr|venstre|Maharaja Bhupendra Singh av Patiala fotografert i London i 1911. Han bærer kostbarheter på klesdrakten og en turban med sarpech i kombinasjon med egrett
I Mogulriket fikk bare kongelige og andre fornemme bære sarpech. En sarpech kunne gis i gave, som en særlig æresbevisning.Jackson og Jaffer, s. 150–152. Senere har den blitt benyttet også av andre og sarpech kan blant annet også være en del av utstyret til en brudgom i forbindelse med bryllupsfest.

Slike turbanornamenter var tradisjonelt en del av indisk gullsmedkunst. Senere ble de også framstilt i Europa, der juvelerer som Cartier fikk oppdrag med å innfatte edelstener til sarpecher.Nadelhoffer, s. 81.

Noen ganger kombineres den indiske sarpech med den europeiske egrett, et prydstykke bestående av lyse fjær til å bære i håret eller på hodeplagget. En form for egrett hadde også vært i bruk i India, men da med sorte hegrefjær. Slike ble kalt kalgi. Kombinasjonen av sarpech og kalgi kalles sarpech-sant-kalgi.

Referanser

Kategori:Hodeplagg
Kategori:Kronregalier